

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.9 | 2025. gada 29. maijā |

**44.**

# Par dalību specifiskā atbalsta mērķa 5.1.1.6. pasākumā "Kultūras mantojuma saglabāšana un jaunu pakalpojumu attīstība"

Noklausoties Ogres novada pašvaldības Centrālās administrācijas Attīstības un plānošanas nodaļas vadītājas Aijas Romanovskas sniegto informāciju par plānu saglabāt un attīstīt Lielvārdes parku, t.sk., Lielvārdes pilsdrupas (valsts nozīmes kultūras piemineklis Nr.1843) un pamatojoties uz Pašvaldību likuma 4. panta pirmās daļas 5. punktu un 5. panta pirmo daļu, kā arī Ministru kabineta 2024. gada 10. decembra noteikumiem Nr. 811 “Eiropas Savienības kohēzijas politikas programmas 2021. – 2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” īstenošanas noteikumi”,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt Ogres novada pašvaldības (turpmāk – pašvaldība) dalību specifiskā atbalsta mērķa 5.1.1.6. pasākumā "Kultūras mantojuma saglabāšana un jaunu pakalpojumu attīstība" ar projektu “Lielvārdes pilsdrupu konservācija un jaunu pakalpojumu attīstība” (turpmāk – projekts), nosakot kopējo projekta finansējumu 231 093 EUR (divi simti trīsdesmit viens tūkstotis deviņdesmit trīs *euro*), kurā pašvaldības līdzfinansējums ir 34 663,95 *euro* (trīsdesmit četri tūkstoši seši simti sešdesmit trīs *euro*, 95 centi) un Eiropas Reģionālā attīstības fonda finansējums - 196 429,05 *euro* (viens simts deviņdesmit seši tūkstoši četri simti divdesmit deviņi *euro*, 05 centi).
2. Projekta apstiprināšanas gadījumā nodrošināt projekta līdzfinansējumu no pašvaldības 2026. gada budžeta līdzekļiem.
3. Apstiprināt Lielvārdes pilsdrupu attīstības koncepciju (2025 - 2029) saskaņā ar lēmuma pielikumu.
4. Apstiprināt Lielvārdes parka un apkaimes labiekārtojuma 1.kārtas variantu A turpmākai projektēšanai.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)